CELEX: 32015D2225
Language: hu
Date: 2015-11-30 00:00:00
Title: A Bizottság (EU) 2015/2225 végrehajtási határozata (2015. november 30.) a 2005/734/EK, a 2006/415/EK és a 2007/25/EK határozatnak, valamint a 2013/657/EU végrehajtási határozatnak az alkalmazási időszaka tekintetében történő módosításáról (az értesítés a C(2015) 8335. számú dokumentummal történt) (EGT-vonatkozású szöveg)

2.12.2015   
            
            
               HU
            
            
               Az Európai Unió Hivatalos Lapja
            
            
               L 316/14
            
         A BIZOTTSÁG (EU) 2015/2225 VÉGREHAJTÁSI HATÁROZATA
   (2015. november 30.)
   a 2005/734/EK, a 2006/415/EK és a 2007/25/EK határozatnak, valamint a 2013/657/EU végrehajtási határozatnak az alkalmazási időszaka tekintetében történő módosításáról
   
      
         (az értesítés a C(2015) 8335. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
   tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
   tekintettel a harmadik országokból a Közösségbe behozott állatok állat-egészségügyi ellenőrzésére irányadó elvek megállapításáról, valamint a 89/662/EGK, 90/425/EGK és 90/675/EGK irányelvek módosításáról szóló, 1991. július 15-i 91/496/EGK tanácsi irányelvre (3) és különösen annak 18. cikke (1) és (7) bekezdésére,
   tekintettel a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (4) és különösen annak 22. cikke (1) és (6) bekezdésére,
   tekintettel a madárinfluenza elleni védekezésre irányuló közösségi intézkedésekről és a 92/40/EGK irányelv hatályon kívül helyezéséről szóló, 2005. december 20-i 2005/94/EK tanácsi irányelvre (5) és különösen annak 63. cikke (3) bekezdésére,
   tekintettel a kedvtelésből tartott állatok nem kereskedelmi célú mozgásáról és a 998/2003/EK rendelet hatályon kívül helyezéséről szóló, 2013. június 12-i 576/2013/EU európai parlamenti és tanácsi rendeletre (6) és különösen annak 36. cikke (1) bekezdésére,
   mivel:
   
               (1)
            
            
               A 2005/734/EK (7), a 2006/415/EK (8), a 2007/25/EK (9) bizottsági határozatok és a 2013/657/EU bizottsági végrehajtási határozat (10) a H5N1 altípusú erősen patogén vírustörzs okozta madárinfluenza-járvány kitörésével összefüggésben kerültek elfogadásra az Unióban az állatok és emberek egészségének védelme céljából.
            
         
               (2)
            
            
               A 2005/734/EK határozat megállapítja a H5N1 altípus alá tartozó A típusú influenzavírus által okozott magas patogenitású madárinfluenzának a vadon élő madarakról a baromfira és más, fogságban élő madarakra történő átvitele veszélyének csökkentésére irányuló biológiai biztonsági intézkedéseket, és rendelkezik a különös veszélyben lévő területeken korai észlelő rendszer biztosításáról.
            
         
               (3)
            
            
               A 2006/415/EK határozat bizonyos, a tagállamokban a H5N1 altípus alá tartozó A típusú influenzavírus által okozott magas patogenitású madárinfluenza kitörése esetén alkalmazandó védekezési intézkedéseket határoz meg, többek között „A” és „B” terület létrehozását a feltételezett vagy bizonyított járványkitörést követően.
            
         
               (4)
            
            
               A 2007/25/EK határozat az erősen patogén vírustörzs okozta madárinfluenzával kapcsolatos egyes védekezési intézkedésekre és a tulajdonosaik kíséretében lévő, kedvtelésből tartott madarak Unióba való behozatalára vonatkozik.
            
         
               (5)
            
            
               A 2013/657/EU végrehajtási határozat megállapította, hogy a madárinfluenza H5N1 altípusának Svájc területén a vadon élő madarak körében való előfordulása vagy a baromfik körében való kitörése esetén Svájcnak csak azon részei tekintetében kelljen alkalmazni védekezési intézkedéseket, ahol az említett ország illetékes hatósága a 2006/415/EK és a 2006/563/EK bizottsági határozatban (11) előírt védekezési intézkedésekkel egyenértékű intézkedéseket alkalmaz.
            
         
               (6)
            
            
               A 2005/734/EK, a 2006/415/EK és a 2007/25/EK határozat és a 2013/657/EU végrehajtási határozat 2015. december 31-ig alkalmazandók.
            
         
               (7)
            
            
               2014 vége óta az erősen patogén vírustörzsek okozta madárinfluenza H5 altípusa (ideértve a H5N1-et) nyolc tagállamban fordult elő, baromfiknál és vadon élő madaraknál. Miközben az erősen patogén vírustörzsek okozta madárinfluenza Ázsia és Afrika nagy részén vagy folyamatosan jelen volt, vagy rendszeresen megjelent, Észak-Amerikában addig nem tapasztalt kiterjedésű járvány söpört végig. Az epidemiológiai vizsgálatok kimutatták, hogy a vírus a vadon élő madarakkal való közvetlen vagy közvetett kapcsolat útján, valamint a baromfiállományok közötti oldalirányú terjedéssel kerül be a baromfiállományba. Nyugat-Afrikában jelenleg – többéves fertőzésmentes időszak után – újra fellángolt az erősen patogén vírustörzsek okozta madárinfluenza járványa.
            
         
               (8)
            
            
               A jelenlegi epidemiológiai helyzet – az erősen patogén vírustörzsek okozta madárinfluenza H5 altípusa (különösen a H5N1) baromfikban és vadon élő madarakban történő előfordulási gyakoriságának növekedése és szélesebb földrajzi elterjedése továbbra is kockázatot jelent az állatok és az emberek egészségére az Unióban.
            
         
               (9)
            
            
               Ezért a biológiai biztonsági intézkedések, a korai észlelő rendszerek, valamint az Unióban a baromfik körében jelentkező járványkitöréssel kapcsolatos egyes védelmi intézkedések fenntartása révén indokolt továbbra is csökkenteni az erősen patogén vírustörzsek okozta madárinfluenza által jelentett kockázatot.
            
         
               (10)
            
            
               A harmadik országok jelenlegi epidemiológiai helyzetére tekintettel hasonlóan fontos az erősen patogén vírustörzsek okozta madárinfluenzának baromfiáruk importján és kedvtelésből tartott madarak Unióba való behozatalán keresztüli esetleges behurcolásának megelőzését célzó intézkedések fenntartása.
            
         
               (11)
            
            
               A 2005/734/EK, a 2006/415/EK, a 2007/25/EK határozatok és a 2013/657/EU végrehajtási határozat alkalmazási idejét ezért 2017. december 31-ig meg kell hosszabbítani.
            
         
               (12)
            
            
               A fentieknek megfelelően a 2005/734/EK, a 2006/415/EK, a 2007/25/EK és a 2013/657/EU végrehajtási határozatot módosítani kell.
            
         
               (13)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2005/734/EK határozat 4. cikkében a „2015. december 31.” időpont helyébe a „2017. december 31.” időpont lép.
   2. cikk
   A 2006/415/EK határozat 12. cikkében a „2015. december 31.” időpont helyébe a „2017. december 31.” időpont lép.
   3. cikk
   A 2007/25/EK határozat 6. cikkében a „2015. december 31.” időpont helyébe a „2017. december 31.” időpont lép.
   4. cikk
   A 2013/657/EU végrehajtási határozat 4. cikkében a „2015. december 31.” időpont helyébe a „2017. december 31.” időpont lép.
   5. cikk
   Ennek a határozatnak a tagállamok a címzettjei.
   
      Kelt Brüsszelben, 2015. november 30-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 395., 1989.12.30., 13. o.
   
   
      (2)  HL L 224., 1990.8.18., 29. o.
   
   
      (3)  HL L 268., 1991.9.24., 56. o.
   
   
      (4)  HL L 24., 1998.1.30., 9. o.
   
   
      (5)  HL L 10., 2006.1.14., 16. o.
   
   
      (6)  HL L 178., 2013.6.28., 1. o.
   
   
      (7)  A Bizottság 2005. október 19-i 2005/734/EK határozata a H5N1 altípus alá tartozó A influenzavírus által okozott nagy patogenitású madárinfluenzának a vadon élő madarakról a baromfira és más, fogságban élő madarakra történő átvitele veszélyének csökkentésére irányuló biológiai biztonsági intézkedések meghatározásáról és a különös veszélyben lévő területeken korai észlelő rendszer biztosításáról (HL L 274., 2005.10.20., 105. o.).
   
      (8)  A Bizottság 2006. június 14-i 2006/415/EK határozata a Közösségben a baromfiknál előforduló magas patogenitású madárinfluenza H5N1 altípusával kapcsolatos egyes védekezési intézkedésekről és a 2006/135/EK határozat hatályon kívül helyezéséről (HL L 164., 2006.6.16., 51. o.).
   
      (9)  A Bizottság 2006. december 22-i 2007/25/EK határozata a nagy patogenitású madárinfluenzával kapcsolatos egyes védekezési intézkedésekről és a tulajdonosaik kíséretében lévő, kedvtelésből tartott madarak Közösségbe való behozataláról (HL L 8., 2007.1.13., 29. o.).
   
      (10)  A Bizottság 2013. november 12-i 2013/657/EU végrehajtási határozata a nagy patogenitású madárinfluenza H5N1 altípusának Svájc területén való kitörése esetén alkalmazandó egyes védekezési intézkedésekről és a 2009/494/EK határozat hatályon kívül helyezéséről (HL L 305., 2013.11.15., 19. o.).
   
      (11)  A Bizottság 2006. augusztus 11-i 2006/563/EK határozata a Közösségben a vadon élő madarakban előforduló nagy patogenitású madárinfluenza H5N1 altípusával kapcsolatos egyes védekezési intézkedésekről (HL L 222., 2006.8.15., 11. o.).